На основу члана 59. Закона о запошљавању и осигурању за случај незапослености ("Сл. гласник РС", бр. 36/2009, 88/2010, 38/2015, 113/2017 и 113/2017 - др. закон) и Уговора о донацији између УНОПС-а – програм «Норвешка за Вас» и општине Бабушница (UNOPS-NyF-2019-Grant-014),

**ОПШТИНА БАБУШНИЦА**

**Расписује**

**ЈАВНИ ПОЗИВ**

**ЗА РЕАЛИЗАЦИЈУ ПРОГРАМА СТРУЧНА ПРАКСА У 2019. ГОДИНИ**

**I ОСНОВНЕ ИНФОРМАЦИЈЕ**

Програм стручне праксе намењен је незапосленим лицима са **средњим образовањем и најмање** **четворогодишњим високим образовањем** која се први пут стручно оспособљавају за занимање за које су стекла одређену врсту и степен стручне спреме или која су се стручно оспособљавала краће од времена потребног за полагање приправничког/стручног испита, а ради стицања услова за полагање приправничког/стручног испита, у складу са законом или општим актом послодавца, **без заснивања радног односа**.

Програм стручне праксе траје у складу са законом, а најдуже 12 месеци, односно у складу са актом о организацији и систематизацији послова код послодавца.

Лице које се стручно оспособљавало краће од времена потребног за полагање приправничког/ стручног испита, у програм се укључује **за преостали период** потребан за стицање услова за полагање приправничког/стручног испита.

Када се програм стручне праксе спроводи на основу акта о организацији и систематизацији послова код послодавца, програм стручне праксе се финансира у трајању:

до 6 месеци за лица са средњим образовањем,

до 12 месеци за лица са најмање четворогодишњим високим образовањем.

Јавни позив је отворен до 05.08.2019. године. Јавни позив биће објављен на сајту општине Бабушница, друштвеним мрежама као и огласним таблама општине Бабушница и Националне службе за запошљавање, Филијале Пирот (организационе јединице Бабушница). У случају да сва средства не буду утрошена по Јавном позиву, рок јавног позив ће бити продужен до утрошка средства.

**II НАМЕНА И ВИСИНА СРЕДСТАВА**

Tоком трајања програма стручне праксе, ангажована лица остварују право на:

1. **Новчану** помоћ у месечном износу од **16.000,00** динара за лица са средњим образовањем;
2. **Новчану** помоћ у месечном износу од **20.000,00** динара за лица са најмање четворогодишњим високим образовањем.
3. Уплату **доприноса за случај повреде на раду и професионалне болести**;

**III ПОДНОШЕЊЕ ЗАХТЕВА**

**Услови:**

Право учешћа у реализацији програма стручне праксе може остварити послодавац под условом:

- да је регистрован на територији општине Бабушница;

- да измирује обавезе по основу пореза и доприноса за обавезно социјално осигурање у законским роковима;

- да је законом или актом о организацији и систематизацији послова код послодавца као услов за рад на конкретним пословима прописана обавеза обављања приправничког стажа, односно полагања стручног испита**.**

- да има најмање једно запослено лице ( под запосленим лицем у складу са законом подразумева се свако лице које је обвезник пореза и доприноса за обавезно социјално осигурање);

- да ангажује незапослено лице пријављено на евиденцији Националне службе - Филијале Пирот (организационе јединице Бабушница) које:

* има средње или најмање четворогодишње високо образовање;
* нема радног искуства у струци или нема радног искуства у својству приправника, довољног за стицање услова за полагање приправничког/стручног испита;
* није искористило у целости исту или другу меру у циљу оспособљавања за самосталан рад у струци.

- да има кадровске и друге капацитете за стручно оспособљавање лица, односно има запосленог ментора који, уколико позитивним прописима није другачије одређено, испуњава следеће услове:

* има исту струку, најмање истог нивоа образовања као и незапослени и има најмање 12 месеци радног искуства у струци, или
* најмање истог нивоа образовања као и незапослени и има најмање 24 месеца радног искуства на пословима на којима ће се незапослени стручно оспособљавати.

**Документација за подношење захтева:**

- захтев за учешће у програму на прописаном обрасцу;

- фотокопија решења надлежног органа о упису у регистар, уколико подносилац захтева није регистрован у Агенцији за привредне регистре; уколико се делатност обавља изван седишта послодавца (издвојено место), односно у издвојеном организационом делу (огранак) - извод из регистра или одлука надлежног органа о образовању организационог дела; за послодавце адвокате - решење о упису у Именик адвоката;

- уверење Пореске управе о измиреним обавезама на име пореза и доприноса до месеца који претходи месецу у коме је поднет захтев, за послодавца који паушално измирује пореске обавезе и/или извод из појединачне пореске пријаве о обрачунатим порезима и доприносима, штампан из електронске базе података Пореске управе (ЕБП-ПУРС), потписан од стране послодавца, за последњи месец који је исплаћен, а у складу са законским роком;

− извод из закона где је као услов за рад на одређеним пословима прописана обавеза обављања приправничког стажа, односно полагања стручног испита или извод из акта о организацији и систематизацији послова код послодавца где је као услов за рад на одређеним пословима предвиђено обављање приправничког стажа;

− доказ о кадровском капацитету за стручно оспособљавање лица, и то:

* доказ о квалификацијама ментора (диплома/сертификат/лиценца/уверење),
* доказ о радном искуству ментора у струци (уговор о раду, потврда послодавца о радном искуству и сл.).

**Начин подношења захтева**

Захтев за учешће у програму подноси се општини Бабушница, ул. Ратка Павловића 1, 18330 Бабушница непосредно или путем поште, на прописаном обрасцу који се може добити у општини Бабушница, Национaлној служби за запошљавање - Филијали Пирот (организациона јединица Бабушница) и сајту општине Бабушница.

**IV ДОНОШЕЊЕ ОДЛУКЕ**

**Провера поднетих захтева**

Комисија проверава усклађеност поднетих захтева и приложене документације са условима из јавног позива, врши обраду захтева и списак са захтевима који испуњавају услове јавног позива доставља oпштини Бабушница на одлучивање.

Неблаговремени и непотпуни захтеви неће се узимати у разматрање.

**Бодовање поднетих захтева**

Приликом бодовања захтеве узимају се у обзир следећи критеријуми:

**Бодовна листа**

|  |  |  |  |
| --- | --- | --- | --- |
| **Р.б.** | **Критеријуми** | | **Бодови** |
| 1. | Кадровски капацитети | Ментор поседује исту струку и има више од 36 месеци радног искуства  или  ментор поседује стручна и практична знања за обављање послова на којима се стручно оспособљава лице и има више од 48 месеци радног искуства на тим пословима | 25 |
| Ментор поседује исту струку и има од 24 до 36 месеци радног искуства  или  ментор поседује стручна и практична знања за обављање послова на којима се стручно оспособљава лице и има од 36 до 48 месеци радног искуства на тим пословима | 20 |
| Ментор поседује исту струку и има од 12 до 24 месеца радног искуства  или  ментор поседује стручна и практична знања за обављање послова на којима се стручно оспособљава лице и има од 24 до 36 месеци радног искуства на тим пословима | 10 |
| 2. | Дужина обављања делатности | Пословање дуже од 5 година | 25 |
| Пословање дуже од 3 а до 5 година | 15 |
| Пословање дуже од 1 а до 3 година | 10 |
| Пословање до 1 године | 5 |
| 3. | Припадност птиватном сектору | Послодавац припада приватном сектору | 25 |
| **МАКСИМАЛАН БРОЈ БОДОВА** | | | **75** |

Уколико више послодаваца оствари исти број бодова применом наведених критеријума, предност ће се дати послодавцу који припада приватном сектору, затим „Кадровски капацитети“ и на крају критеријум „Дужина обављања делатности“. Приликом одабира полазника у случају да на евиденцији Националне службе за запошљавање има више лица са истим образовним профилом и истим степеном стручне спреме предност дати лицу из рањиве категорије становништва у складу са Националним и локалним акционим планом за запошљавање за 2019. годину (млади до 30 година старости, вишкове запослених, Роми, жене, особе са инвалидитом или неки други вид рањивости за који постоји доказ).

**Одлука о спровођењу програма стручне праксе**

Одлуку о спровођењу програма Стручне праксе којом се укључује до 5-оро полазника доноси председник општине Бабушница, по претходно прибављеном мишљењу Комисије, на основу списка захтева који испуњавају услове Јавног позива и бодовне листе.

Одлука о спровођењу програма Стручна праксе доноси се у року до 10 дана од истека Јавног позива.

Општина Бабушница задржава право да приликом одлучивања по поднетом захтеву изврши корекцију броја лица у складу са расположивим средствима.

**VЗАКЉУЧИВАЊЕ УГОВОРА**

Општина Бабушница и послодавац у року до 10 дана од дана доношења одлуке о спровођењу програма стручне праксе закључују уговор којим уређују међусобна права и обавезе.

У циљу закључивања уговора послодавац је у обавези да опшини Бабушница достави потписан уговор о стручном оспособљавању са незапосленим лицем на стручној пракси.

Након закључивања уговора са послодавцем, општина Бабушница и лице на стручној пракси закључују уговор којим се регулишу међусобна права и обавезе.

Датум почетка спровођења програма стручне праксе мора бити после датума доношења одлуке о спровођењу програма стручне праксе.

**VI ОБАВЕЗЕ ИЗ УГОВОРА**

Послодавац је у обавези да:

- стручно оспособљава незапослено лице у дужини трајања уговорне обавезе;

- оспособи незапослено лице за самосталан рад у струци, у складу са законом, односно актом о организацији и систематизацији послова;

- доставља општини Бабушница извештаје о присутности лица на стручној пракси, у складу са уговором;

- организује незапосленом полагање приправничког/стручног испита за самосталан рад, односно обезбеди доказе о оспособљавању неопходне за полагање испита пред надлежним органом;

* изда потврду о обављеној стручној пракси, односно положеном приправничком/стручном испиту;

- омогући општини Бабушница контролу реализације уговорних обавеза и

- обавести општину Бабушница о свим променама које су од значаја за реализацију уговора, у року од 8 дана од дана настанка промене.

У случају прекида стручног оспособљавања лица у року од 30 дана од дана прекида стручне праксе, послодавац може да изврши замену са другим незапосленим који испуњава потребне услове за преостало време дефинисано уговором,увећаним за период спроведене замене.

**VII ОСТАЛЕ ИНФОРМАЦИЈЕ**

Информације о програму могу се добити у општини Бабушница, канцеларија број 41; број телефона: 010/385-112; контакт особа: Милан Искренов.